Ian Rankin

Ian Rankin (28 April 1960 -) is 'n Skotse skrywer wat veral met misdaadfiksie, waaronder sy reeks rondom polisie-inspekteur Rebus, internasionale bekendheid verwerf het. Rankin het hom daarnaas as literêre kritikus bekwaam.

 Vroeë lewe 
Rankin is op 28 April 1960 in Cardenden, Fyfe gebore en het die Beath-hoërskool in Cowdenbeath bygewoon. Nadat hy 'n akademiese graad aan die Universiteit van Edinburg behaal het, het Rankin vier jaar lank in Tottenham, Londen gebly en daarna ses jaar lank op die Franse platteland gewoon.Ian Rankin: Tooth & Nail. Londen: Orion 1998, bl. vii In hierdie periode het hy sy loopbaan as skrywer begin. Hy is as dosent vir letterkunde aan die Universiteit van Edinburg aangestel en is danksy sy betrokkenheid by die James Tait Black Memorial Prize steeds aan dié universiteit verbonde.

Voordat hy sy literêre loopban as voltydse skrywer begin het, was Rankin as druiweplukker, varkwagter, belastingbeampte, dranknavorser, hoëtrou-joernalis, sekretaris by 'n kollege en punk-musikus werksaam.January Magazine, April 2005: Profile: Ian Rankin

 Literêre loopbaan 
Rankin was oorspronklik nie van voorneme om hom op misdaadfiksie toe te spits nie en het sy eerste twee romans, Knots and Crosses en Hide and Seek, eerder as hoofstroomboeke beskou wat in die tradisie van Skotse skrywers soos Robert Louis Stevenson en selfs Muriel Spark (die onderwerp van Rankin se onvoltooide doktorale tesis vir die graad Ph.D.) gestaan het.

Ramkin se Inspector Rebus-romans speel hoofsaaklik in Edinburg af en word as belangrike bydraes tot die genre van Tartan Noir-literatuur beskou. Tien van die romans is as televisiereeks verfilm en deur die Britse ITV-netwerk uitgesaai. Die akteur John Hannah het die hoofrol van Rebus in reeks 1 & 2 vertolk, terwyl Ken Stott die rol in die reekse 3 tot 5 oorgeneem het.

 Privaat lewe 
Ian Rankin woon tans met sy vrou Miranda in Edinburg. Uit die huwelik is twee seuns gebore, Jack en Kit.  

 Bibliografie 
Tot op datum het Ian Rankin 25 romans, twee bundels met kortverhale, een Original Graphic-roman en een nie-fiksie-boek geskryf, naas 'n inskrywing in Quick Reads in 2009:

 Jaar  Roman  Notas 1986  The Flood  1987  Knots and Crosses  1ste Inspector Rebus-roman 1988  Watchman  1990  Westwind  1991  Hide and Seek  2de Inspector Rebus-roman 1992  Tooth and Nail  3de Inspector Rebus-roman Strip Jack  4de Inspector Rebus-roman A Good Hanging and Other Stories  Kortverhale 1993  Witch Hunt  Geskryf onder die skuilnaam Jack Harvey The Black Book  5de Inspector Rebus-roman 1994  Bleeding Hearts  Onder die skuilnaam Jack Harvey Mortal Causes  6de Inspector Rebus-roman 1995  Blood Hunt  Onder die skuilnaam Jack Harvey Let it Bleed  7de Inspector Rebus-roman 1997  Black and Blue  8ste Inspector Rebus-roman bekroon met die Gold Dagger vir fiksie 1998  The Hanging Garden  9de Inspector Rebus-roman 1999  Dead Souls  10de Inspector Rebus-roman 2000  Set in Darkness  11de Inspector Rebus-roman 2001  The Falls  12de Inspector Rebus-roman 2002  Resurrection Men  13de Inspector Rebus-roman bekroon met die Edgar Award Beggars Banquet  Kortverhale 2003  A Question of Blood  14de Inspector Rebus-roman 2004  Fleshmarket Close  15de Inspector Rebus-roman 2005  Rebus's Scotland: A Personal Journey  Nie-fiksiebekroon met die CWA se Cartier Diamond Dagger 2006  The Naming of the Dead  16de Inspector Rebus-roman 2007  Exit Music  17de Inspector Rebus-roman bekroon met die ITV3 Crime Thriller Award 2008  Doors Open  2009  A Cool Head  Quick Reads 2009 The Complaints  1ste Malcolm Fox-roman Dark Entries  Vertigo Crime met John Constantine 2011  The Impossible Dead  2de Malcolm Fox-roman 2012  Standing in Another Man's Grave  18de Inspector Rebus- & 3de Malcolm Fox-roman

 Verwysings 

 Eksterne skakels 

Kategorie:Skotse skrywers
Kategorie:Geboortes in 1960
Kategorie:Lewende mense